Ingus Ulmanis

Ingus Ulmanis (dzimis  Limbažos) ir latviešu mūziķis, komponists un mūzikas producents. Darbojies arī kā televīzijas un radio raidījumu vadītājs. Pazīstams ar dalību grupās "Jumprava" un paša izveidotajā grupā "Lādezers".

Biogrāfija
Bijis grupas "Jumprava" solists, kur darbojies no 1984. gada līdz 1987. gada augustam. 1987. gadā kopā ar grupas biedru Aigaru Voitišķi izveidoja savu grupu "Lādezers", kurā muzicē joprojām. Ulmanis bijis arī dažādu citu muzikālo projektu autors un dalībnieks. Darbojies LNT iznākošajā pārraidē "Tautas Balss", Latvijas Televīzijas bērnu muzikālajā projektā "Brīnumskapis" un raidījumā "4. studija". 

Kopā ar sievu ir "Dabas koncertzāles" idejas autors, tās vadītājs. 

Strādā Latvijas Radio 1, kur vada raidījumu "Monopols", kurā par savu pieredzi un gaitām intervē dažādu profesiju pārstāvjus.

Privātā dzīve 
Precējies ar Silviju Noru Kalniņu, RTU pasniedzēju vides inženierzinātnē un "Dabas koncertzāles" idejas līdzautori. Viņu laulībā dzimušas divas meitas. Dzīvo Baltezerā, Ādažu novadā.

Atsauces 

1963. gadā dzimušie
Limbažos dzimušie
Latviešu mūziķi
Latvijas mūziķi
Latvijas Radio darbinieki
Latvijas Televīzijas darbinieki